Erinevad väärtused  Riiklik eksami- ja kvalifikatsioonikeskus viis 2003. a kevadel läbi küsitluse (ankeedi koostasid M. Pandis, E. Kulderknup ning allakirjutanu), mis haaras 2113 kuuenda klassi õpilast üle Eesti, neist 34% olid mitte-eestlased. Mõtlema pani eestlaste võrdlus mitte-eestlastega. Selgus näiteks, et:   55% eestlastele meeldib õppida; mitte-eestlaste seas oli vastav näitaja 75%;   64% eestlastele meeldib koolis käia; mitte-eestlaste seas oli vastav näitaja 82%;   8%  eestlastest kasutab iga päev teatmeteoseid; mitte-eestlaste seas oli vastav näitaja 22%;   26% eestlastest loeb iga päev koomikseid; mitte-eestlaste seas oli vastav näitaja 12%;   13% eestlastest loeb iga päev kohustuslikku kirjandust; mitte-eestlaste seas oli vastav näitaja 38%.